Anexa nr. 25

**CONTRACT – MODEL**

**Contract DE ANTREPRIZĂ nr.\_\_\_\_\_\_\_\_\_\_\_**

1. **PARTEA GENERALĂ**

*(OBLIGATORIE)*

**PĂRȚILE CONTRACTANTE**

|  |  |
| --- | --- |
| **Beneficiar** | **Antreprenor** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**reprezentat legal prin**\_\_\_\_\_\_\_\_\_\_\_\_\_\_\_\_\_\_\_**, în calitate de *Beneficiar*, IDNO, pe de o parte, | **\_\_\_\_\_\_\_\_\_\_\_\_\_\_\_\_\_\_\_\_\_\_\_**reprezentat legal prin**\_\_\_\_\_\_\_\_\_\_\_\_\_\_\_\_\_\_\_**, în calitate de *Antreprenor,* IDNO*,*  pe de altă parte, |

ambii (denumiţi în continuare *Părţi*), au încheiat prezentul contract referitor la următoarele:

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **1. OBIECTUL CONTRACTULUI**  Antreprenorul se obligă să execute **lucrările** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* în conformitate cu prevederile proiectului tehnic, cu detaliile de execuţie, precum şi cu normativele, standardele şi prescripţiile tehnice, achiziționate conform procedurii de achiziție publică nr. **\_\_\_\_\_\_\_\_\_\_\_\_\_\_\_\_** din **\_\_\_\_\_\_\_\_\_\_\_\_\_\_\_\_\_\_\_**,în baza deciziei grupului de lucru al Beneficiarului nr. **\_\_\_\_\_\_\_\_\_\_\_\_\_** din **\_\_\_\_\_\_\_\_\_\_\_\_\_\_\_\_\_\_\_**.  **2. DOCUMENTELE CONTRACTULUI**  2.1. Următoarele documente vor fi considerate părţi componente ale Contractului:   1. Formularul contractului; 2. Propunerea tehnică și propunerea financiară; 3. Caietul de sarcini; 4. Garanția de bună execuție a contractului; 5. Acordul de asociere (după caz); 6. Contractele încheiate cu subcontractanții (după caz); 7. Graficul de execuție a contractului aprobat de ambele părți.   **3. PREȚUL CONTRACTULUI ŞI MODALITĂŢILE DE PLATĂ**  3.1. Prețul lucrărilor, ce reprezintă obiectul prezentului contract, este stabilit în lei MDL.  3.2. Prețul prezentului contract este de\_\_\_\_\_\_\_\_\_lei MDL, fără TVA, la care se adaugă cota legală de TVA, după cum urmează: – valoarea fără TVA:\_\_\_\_\_\_\_\_\_ lei MDL; – TVA \_\_\_\_\_\_\_\_\_%: \_\_\_\_\_\_\_\_\_ lei MDL; – valoarea totală cu TVA: \_\_\_\_\_\_\_\_\_lei MDL.  3.3. Achitările vor fi efectuate prin transfer în baza facturilor fiscale, după primirea proceselor-verbale de recepţie a lucrărilor executate, semnate şi acceptate de către Beneficiar, în decurs de \_\_\_\_\_\_\_\_zile.  3.4. Beneficiarul va verifica procesele-verbale de recepție a lucrărilor executate în termen de \_\_\_\_\_\_\_\_ zile de la primirea acestora de la Antreprenor.  3.5. Plata facturii finale se va efectua imediat după verificarea și acceptarea situației de plată definitive de către Beneficiar. Dacă verificarea se prelungeşte din diferite motive, dar în special datorită unor eventuale litigii, contravaloarea lucrărilor care nu sunt în litigiu va fi plătită imediat.  3.6. Lucrările nu vor fi considerate finalizate până când procesul-verbal de recepţie la terminarea lucrărilor nu va fi semnat de comisia de recepţie, care confirmă că lucrările au fost executate conform contractului.  **4. DURATA DE EXECUȚIE**  4.1. Durata de execuţie a prezentului contract este de \_\_\_\_\_\_\_\_\_ luni, începând de la data prevăzută în Ordinul de începere.  4.2. Antreprenorul va începe lucrările în cel mult 14 zile de la ordinul de începere, va acționa cu promptitudine și fără întârziere și va finaliza lucrările în termenul stabilit. Antreprenorul se obligă să execute lucrările contractate în concordanță cu graficul de îndeplinire a contractului, în decurs de \_\_\_\_\_\_\_\_ luni de la data precizată în ordinul de începere a lucrărilor. Emiterea ordinului de începere a lucrărilor este condiționată de îndeplinirea cumulativă a următoarelor condiții:  - obținerea autorizației de construire de către Beneficiar;  - constituirea garanției de bună execuție a contractului;  - semnarea procesului–verbal de predare - primire a amplasamentului, liber de orice sarcini care împiedică realizarea obiectului prezentului contract.  4.3. Executarea lucrărilor se va face în succesiunea și termenele stabilite prin graficul de execuție, alcătuit în ordinea tehnologică de execuţie, anexă la contract și parte integrantă a acestuia.  4.4. Antreprenorul are dreptul la modificarea duratei de execuţie doar dacă aceasta nu se datorează din culpa sa.  4.5. Perioada de execuţie poate fi prelungită sau suspendată, cu modificarea graficului de execuție aprobat de ambele părți, dacă constrângerea activităţii se datorează următoarelor cauze:  a) generate de Beneficiar;  b) datorită impedimentului care justifică neexecutarea obligației sau altei situaţii extreme neimputabile şi imprevizibile pentru Antreprenor;  c) influenţei factorilor climatici, care duc la imposibilitatea executării lucrărilor stabilite conform caietului de sarcini, or executarea lor în asemenea codiții climaterice se va răsfrânge asupra calității lucrărilor;  d) calamităţilor naturale recunoscute de autoritatea legală.  4.6. Conform dispoziţiei scrise a Beneficiarului, Antreprenorul va sista execuţia lucrărilor sau a unor părţi ale acestora pe o durată şi în modul în care Beneficiarul consideră oportun. Pe timpul suspendării, Antreprenorul va proteja şi conserva lucrările în mod corespunzător, aşa cum va dispune Beneficiarul. Cheltuielile suplimentare generate în urma sistării lucrărilor suportate de Antreprenor vor fi plătite de către Beneficiar. În cazul sistării lucrărilor sau a unor părţi din ele, din iniţiativa Antreprenorului, acesta suportă pe timpul suspendării toate cheltuielile, privind protejarea şi conservarea lucrărilor cu bună diligenţă.  4.7. Lipsa informării Beneficiarului face inopozabila decizia Antreprenorului de sistare a lucrărilor, cu consecinţa exercitării de către Beneficiar a dreptului de a refuza prelungirea duratei de execuţie a lucrărilor contractate.  **5. RECEPŢIA LUCRĂRILOR DE EXECUŢIE**  5.1. Terminarea lucrărilor  5.1.1. Totalitatea lucrărilor sau, dacă este cazul, oricare parte din acestea, prevăzute a fi finalizate într-un termen stabilit prin graficul de execuție a contractului, trebuie finalizate în termenul convenit de părţi, termen care curge împotriva Antreprenorului de la data precizata în Ordinul de începere a lucrărilor.  5.2. Înştiinţarea de Recepţie  5.2.1. Antreprenorul are obligaţia de a notifica în scris Beneficiarul cu privire la îndeplinirea condiţiilor de recepţie, solicitând acestuia convocarea comisiei de recepţie conform prevederilor art.196 din Codul urbanismului și construcțiilor al Republicii Moldova nr. 434/2023. Notificarea va fi avizată de către dirigintele de șantier. În baza acestei notificări, Beneficiarul va convoca comisia de recepție la terminrea lucrărilor, în termenii stabiliți de legislație.  5.2.2. În cazul în care Comisia de recepție constată că sunt lipsuri sau deficienţe, acestea vor fi consemnate într-un proces-verbal şi notificate Antreprenorului, stabilindu-se şi termenele pentru remediere şi finalizare din contul Antreprenorului, sub sancțiunea perceperii de penalități în condițiile punctului 15 din prezentele condiții contractuale.  5.2.3. Comisia de recepţie are obligaţia de a constata executarea completă a tuturor lucrărilor prevăzute în prezentul contract, prin corelarea prevederilor acestuia cu documentaţia de execuţie şi cu reglementările specifice, cu respectarea exigenţelor prevăzute de lege. În funcţie de constatările făcute, Beneficiarul are dreptul de a admite, cu sau fără obiecții, a amâna sau de a respinge recepţia.  5.2.4. Beneficiarul va proceda la recepţia lucrărilor potrivit actelor normative şi va înştiinţa Antreprenorul referitor la decizia sa, transmiţând acestuia o copie a procesului verbal de recepţie la terminarea lucrărilor.  5.2.5. Antreprenorul va finaliza cu promptitudine lucrările neterminate sau necorespunzătoare din punct de vedere calitativ indicate de comisia de recepţie şi va elibera șantierul, conform termenului stabilit în procesul verbal de recepție la terminarea lucrărilor.  5.2.6. Recepţia finală va fi efectuată conform prevederilor actelor normative.  **6. REMEDIEREA DEFECTELOR**  6.1. În orice moment înainte de expirarea perioadei stabilite la punctul 13 din prezentele condiții contractuale, Beneficiarul poate să înştiinţeze Antreprenorul cu privire la orice defecte, fie ele aparente sau ascunse, sau lucrări nefinalizate.  6.2. Antreprenorul va remedia, fără costuri suplimentare pentru Beneficiar, orice defecte datorate faptului că materialele, echipamentele sau calitatea execuţiei nu sunt în conformitate cu prevederile Contractului.  6.3. Remedierea defectelor calitative apărute din vina Antreprenorului, atât în perioada de execuţie, cât şi în perioada de garanţie stabilită, se face pe cheltuiala acestuia potrivit actelor normative.  **7. DREPTURILE ŞI OBLIGAŢIUNILE ANTREPRENORULUI ŞI ALE BENEFICIARULUI**  7.1. Întreaga documentaţie necesară pentru executarea lucrărilor contractate se pune de către Beneficiar la dispoziţia Antreprenorului în două exemplare.  7.2. Antreprenorul are obligaţia să execute și să finalizeze lucrarea în termenele stabilite în contract, cu respectarea proiectului, documentaţiei de execuţie şi prevederilor actelor normative aplicabile în domeniul construcţiilor, precum și a Certificatului de urbanism pentru proiectare și a Autorizației de construire.  7.3. Antreprenorul va executa şi va întreţine toate lucrările, va asigura forţa de muncă, materialele, utilajele de construcţii, instalațiile, echipamentele și toate celelalte obiecte fie de natură provizorie, fie definitive cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract. Acesta îşi asumă întreaga responsabilitate pentru toate operaţiunile executate pe şantier şi pentru procedeele de execuţie utilizate.  7.4. Documentaţia pusă la dispoziţia Antreprenorului se repartizează astfel:  a) un exemplar rămâne la dispoziţia Antreprenorului,  b) un exemplar va fi ţinut de către acesta la dispoziţie pentru consultare de către Inspectoratul Național pentru Supraveghere Tehnică, precum şi de către alte persoane autorizate, inclusiv dirigintele de șantier.  7.5. Oferta adjudecată face parte integrantă din contract. Ea trebuie să fie corectă şi completă. Preţurile stabilite vor acoperi toate obligaţiunile din contract şi toate operaţiunile pentru terminarea şi întreţinerea corespunzătoare a lucrărilor, conform cerințelor stabilite în contract.  7.6. Dacă Beneficiarul nu emite în timp util dispoziţii suplimentare care să conţină instrucţiuni sau aprobări, ordine, directive, sau detalii, Antreprenorul va notifica Beneficiarul prin scrisori, de câte ori este posibil, că acestea pot să provoace întârzieri sau întreruperi în desfăşurarea lucrărilor. Notificarea va conţine detaliile sau dispoziţiile care se solicită şi va specifica data la care acestea au fost necesare, precum şi întârzierile sau întreruperile ce survin datorită lipsei acestor documente.  7.7. Antreprenorul garantează că, la data recepţiei, lucrarea executată va avea cel puțin caracteristicile tehnice și calităţile stipulate în contract și declarate de către Antreprenor în ofertă, va corespunde reglementărilor tehnice şi nu este afectată de vicii care ar diminua sau chiar anula valoarea sau posibilitatea de utilizare, conform condiţiilor normale de folosire sau a celor explicite în contract.  7.8. La lucrările la care se fac încercări, se consideră calitatea probei îndeplinită atâta timp cât rezultatele se înscriu în limitele admise prin reglementările tehnice.  7.9. Beneficiarul va asigura supraveghea desfăşurării lucrărilor în conformitate cu prevederile contractului, prin diriginți de șantier atestaţi, inclusiv prin intermediul altor angajați ai Befeciarului desemnați. Acestora li se va asigura accesul la locul de muncă, în ateliere, depozite şi oriunde se desfăşoară activităţi legate de realizarea obligaţiilor contractuale. La cerere, trebuie să i se pună la dispoziţie desenele şi documentaţia de execuţie pentru examinare şi să i se dea toate lămuririle, condiţia fiind ca prin aceasta să nu se dezvăluie informația și să nu fie utilizată în scopuri proprii, indiferent dacă contractul a fost sau nu încheiat.  7.10. Beneficiarul este autorizat să emită dispoziţiile pe care le consideră necesare executării lucrărilor, cu respectarea drepturilor Antreprenorului. Dispoziţiile se adresează în principiu numai Antreprenorului şi responsabilului tehnic, cu excepţia cazurilor în care trebuie de intervenit împotriva unui pericol iminent sau declarat. Beneficiarului trebuie să i se comunice numele Responsabilului tehnic atestat tehnico-profesional, care va dirija execuţia lucrărilor şi va verifica calitatea lor din partea Antreprenorului.  7.11. Dacă Antreprenorul consideră că dispoziţiile Beneficiarului sunt nejustificate sau inoportune, el poate înainta obiecţii, dar acestea nu îl scutește de obligația de a executa dispoziţiile primite, în afara cazului în care ele contravin prevederilor legale. Dacă prin executarea dispoziţiilor Beneficiarului se creează dificultăţi în execuţie, care generează cheltuieli suplimentare, acestea vor fi suportate de către Beneficiar.  7.12. Trasarea axelor principale, bornelor de referinţă, căilor de circulaţie şi limitelor terenului pus la dispoziţia Antreprenorului, precum şi materializarea cotelor de nivel în imediata apropiere a terenului, sunt obligaţiuni ale Antreprenorului.  7.13. Pentru verificarea trasării de către Beneficiar sau proiectant, Antreprenorul este obligat să protejeze şi să păstreze toate reperele, bornele sau alte obiecte folosite la trasarea lucrărilor.  7.14. Ridicările de teren, trasările şi cotele de nivel, precum şi alte documente puse la dispoziţia Antreprenorului de către Beneficiar pentru executarea contractului sunt hotărâtoare. Antreprenorul este obligat să verifice documentele primite şi să înştiinţeze Beneficiarul cu privire la erorile şi inexactităţile constatate sau presupuse.  7.15. Antreprenorul are obligaţia să stabilească toate relaţiile care reglementează raporturile cu subantreprenorii şi este răspunzător faţă de Beneficiar pentru respectarea de către subantreprenorii a prevederilor legale și obligațiunilor contractuale și profesionale.  7.16. Pe parcursul executării lucrărilor, Beneficiarul are dreptul să dispună în scris:   1. îndepărtarea de pe şantier a oricăror materiale care sunt calitativ necorespunzătoare; 2. înlocuirea materialelor necorespunzătoare calitativ cu altele corespunzătoare; 3. îndepărtarea sau refacerea oricărei lucrări sau părţi de lucrare necorespunzătoare din punct de vedere calitativ.   7.17. În cazul neexecutării de către Antreprenor a dispoziţiilor din punctul 4.1., Beneficiarul poate opri lucrările, prin rezoluțiunea contractului, în condiţiile legii, totodată Antreprenorul compensează cheltuielile aferente suportate de Beneficiar în legătură cu faptul neexecutării.  7.18. În cazul în care în timpul executării lucrărilor, pe amplasamente se descoperă valori istorice, artistice sau ştiinţifice, Antreprenorul este obligat să oprească execuţia lucrărilor în zona respectivă şi să comunice Beneficiarului și autorităților de specialitate responsabile.  7.19. În timpul desfăşurării lucrărilor, Antreprenorul are obligaţia să menţină căile de acces libere, să retragă utilajele, să îndepărteze surplusurile de materiale, deşeuri şi lucrări provizorii de orice fel, care nu sunt necesare, iar la terminarea lucrărilor, Antreprenorul va evacua de pe şantier toate utilajele de construcţie, surplusurile de materiale, deşeurile şi lucrările provizorii și va readuce în stare inițială toate sectoarele pe care le-a utilizat în legătură cu executarea contractului.  7.20. Lucrările suplimentare față de cele contractate, considerate necesare de Antreprenor, nu pot fi demarate sau executate fără modificarea prin Acord adițional a prezentului contract.  7.21. Antreprenorul răspunde pentru defectele ascunse ale construcției, în conformitate cu prevederile actelor normative.  7.22. Beneficiarul trebuie să obţină, pe propria cheltuială, toate avizele, autorizaţiile şi aprobările, să plătească toate taxele necesare legate de execuţia lucrărilor, precum şi pentru bunuri sau drepturi afectate sau care pot fi afectate de execuţia lucrărilor.  **8. MODIFICĂRI**  Modificarea contractului de achiziţie publică, în cursul perioadei sale de valabilitate, se va efectua conform prevederilor actelor normative aplicabile în domeniul achiziţiilor publice, prin acord adiţional la prezentul contract.  **9. AJUSTAREA PREŢULUI CONTRACTULUI**  9.1. Ajustarea prețului contractului pe parcursul derulării contractului aflat în perioada sa de valabilitate se va efectua conform prevederilor actelor normative aplicabile în domeniul achiziţiilor publice.  9.2. Ajustarea valorii prezentului contract de achiziție se va efectua ținând cont de rata inflației sau deflației/în baza actualizării prețurilor de cost (modalitate stabilită de comun acord între părți la semnarea acestuia și nu poate fi modificată pe durata executării, potrivit Regulamentului privind ajustarea periodică a valorii contractelor de achiziții publice cu executare continuă, încheiate pe un termen mai mare de un an, aprobat prin Hotărârea Guvernului nr. 1129/2018).  **10. ANTREPRENORUL ŞI SUBANTREPRENORII**  10.1. La încheierea contractului sau atunci când se introduc noi subcontractanţi, este obligatorie furnizarea către Beneficiar a contractelor încheiate de către Antreprenor cu subcontractanţii nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contract devenind anexe ale acestuia. Ele trebuie să cuprindă obligatoriu, însa fără a se limita: denumirea subcontractanţilor, reprezentanţii legali ai noilor subcontractanţi, datele de contact, activităţile ce urmeazã a fi sucontractate, valoarea aferentă prestaţiilor, opțiunea de a fi plătiți direct de către Beneficiar.  10.2. Antreprenorul nu va avea dreptul de a înlocui/implica niciun subcontractant, în perioada de execuție a contractului fără acordul prealabil al Beneficiarului. Orice solicitare privind înlocuirea/implicarea de noi subcontractanţi, va fi înaintată de catre Antreprenor în vederea obţinerii acordului Beneficiarului într-un termen rezonabil şi care nu va putea fi mai mic de 15 zile înainte de momentul începerii activităţii de către noii subcontractanţi.  10.3. În vederea obţinerii acordului Beneficiarului, noii subcontractanţi sunt obligati sã prezinte la solicitare, informații cu privire la activitățile ce urmează a fi subcontractate, proporționale cerințelor impuse inițial prin documentația de atribuire.  10.4. Înlocuirea/implicarea de noi subcontractanţi nu diminueaza în nici o situaţie răspunderea Antreprenorului în ceea ce priveşte modul de îndeplinire a contractului.  10.5. Angajarea forţei de muncă pe bază de acord nu este considerată obiectul unei subcontractări.  **11. FORȚA DE MUNCĂ**  Antreprenorul şi subantreprenorii vor îndeplini toate formalităţile necesare angajării întregii forţe de muncă pentru executarea lucrărilor contractate în conformitate cu prevederile actelor normative în domeniul securității şi sănătății în muncă.  **12. MATERIALELE ŞI EXECUŢIA LUCRĂRILOR**  12.1. Materialele vor fi de calitatea prevăzută în documentaţia de executare, urmând a fi supuse periodic la diverse testări de către proiectantul sau Beneficiarul ce le va solicita. Antreprenorul va asigura, la cerere, forţa de muncă, instrumentele, utilajul şi materialele necesare pentru examinarea, măsurarea şi testarea lucrărilor.  12.2. Costul probelor şi încercărilor va fi suportat de Antreprenor, dacă acesta este prevăzut în documentaţie, în caz contrar cheltuielile vor fi suportate de Beneficiar.  12.3. Costul probelor neprevăzute şi comandate de Beneficiar pentru verificarea unor lucrări sau materiale puse în operă vor fi suportate de Antreprenor, dacă se dovedeşte că materialele nu sunt corespunzător calitative sau manopera nu este în conformitate cu prevederile contractului. În caz contrar, Beneficiarul va suporta aceste cheltuieli.  12.4. Beneficiarul, proiectantul sau orice altă persoană autorizată de aceştia au acces tot timpul la lucrări pe şantier şi în locurile unde se pregăteşte lucrarea, în depozite de materiale prefabricate.  12.5. Lucrările care devin ascunse nu vor fi acoperite fără aprobarea Dirigintelui de șantier atestat şi, după caz, a proiectantului, Antreprenorul asigurând posibilitatea acestora să examineze şi să urmărească orice lucrare care urmează să fie ascunsă. Antreprenorul va anunţa dirigintele de șantier atestat, proiectantul ori de câte ori astfel de lucrări, inclusiv fundaţiile clădirii, sunt gata pentru a fi examinate. Dirigintele de șantier atestat şi proiectantul vor participa la examinarea şi măsurarea lucrărilor.  12.6. Antreprenorul va dezveli orice parte sau părţi de lucrare la dispoziţia Beneficiarului şi va reface această parte sau părţi de lucrare, dacă este cazul. Dacă se constată că lucrările au fost de calitate corespunzătoare şi realizate conform documentaţiei de execuţie, dezvelirea, refacerea şi/sau repararea vor fi suportate de Beneficiar, în caz contrar, de Antreprenor.  12.7. Costurile pentru consumul de utilităţi, precum şi cel al contoarelor sau al altor aparate de măsurat se suportă de către Antreprenor. În cazul mai multor antreprenori, costurile se suportă proporţional de către aceştia.  12.8. Lucrările executate de Antreprenor în afara celor prevăzute în contract sau fără dispoziţia Beneficiarului, precum și cele care nu respectă prevederile contractului, fără a exista în acest sens o dispoziţie expresă a Beneficiarului, nu vor fi plătite Antreprenorului. Antreprenorul trebuie să înlăture aceste lucrări, în termenul stabilit cu Beneficiarul. De asemenea, el răspunde în faţa Beneficiarului de toate pagubele pe care le-a provocat acestuia. Lucrările respective vor fi plătite Antreprenorului numai dacă se dovedesc a fi necesare şi se presupune că ele corespund voinţei Beneficiarului, în care caz vor fi notificate imediat.  **13. PERIOADA DE GARANŢIE ŞI REMEDIERI ÎN PERIOADA DE GARANŢIE**  13.1. Perioada de garanție curge de la data recepției la terminarea lucrărilor și este de \_\_\_\_ luni.  13.2. În perioada de garanţie Antreprenorul are obligaţia, în urma dispoziţiei date de Beneficiar, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale, conform prevederilor actelor normative.  13.3. Intervenţiile efectuate în perioada de garanţie, aflate în sarcina Antreprenorului, se realizează pe cheltuiala acestuia, în cazul în care ele sunt necesare ca urmare a:  a) utilizării de materiale, instalaţii sau a unei manopere neconforme cu prevederile contractului și/sau cu prevederile documentației tehnico-economice;  b) neglijenţei sau neîndeplinirii de către Antreprenor a oricăreia dintre obligaţiile care îi revin în baza contractului.  13.4. Defectele şi lipsurile constatate de Beneficiar, în perioada de garanţie, trebuie aduse la cunoştinţa Antreprenorului, iar acesta, este obligat să remedieze defecţiunea în cel mai scurt timp posibil, potrivit naturii și gravității defecţiunii. Remedierea defectelor va fi urmată, obligatoriu, de o recepție cantitativă și calitativă a lucrărilor, va fi consemnată într-un proces-verbal/notă de constatare încheiat între Părți.  **14. RĂSPUNDEREA PĂRŢILOR**  14.1. Părţile poartă răspundere pentru neexecutarea sau executarea necorespunzătoare a obligaţiilor prevăzute de prezentul contract în conformitate cu actele normative a Republicii Moldova.  14.2. Dacă în legătură cu executarea lucrărilor de construcţii se produce o daună unui terţ, părţile contractante răspund solidar, conform prevederilor legale. Pentru stabilirea între părţi a cuantumului răspunderii pentru dauna provocată se va ţine seama de gradul de vinovăţie a fiecăruia în producerea acesteia, dacă în clauzele contractuale nu s-a prevăzut altfel.  14.3. Membrii asocierii își păstrează individualitatea ca subiecți de drept, însă sunt obligați să răspundă solidar față de Beneficiar pentru modul de îndeplinire a obligațiilor contractuale.  14.4. Dacă prejudiciul cauzat terţei persoane este urmare a unei măsuri dispuse de beneficiar în forma în care a fost aplicată, atunci acesta poartă singur răspunderea, numai dacă Antreprenorul l-a înştiinţat în prealabil de pericolul legat de executarea dispoziţiei.  14.5. Antreprenorul este obligat, conform prevederilor legale, la plata daunelor pentru încălcarea sau deteriorarea drumurilor de acces sau a reţelelor de utilităţi, a terenurilor limitrofe prin depozitarea de pământ, materiale sau alte obiecte, precum şi ca urmare a unor îngrădiri sau limitări din proprie vină.  14.6. Antreprenorul trebuie să asigure lucrările executate şi dotările pe care le are la dispoziţie împotriva degradării şi furturilor până la predarea lucrărilor către Beneficiar. El trebuie să ia măsuri de protecţie contra degradării lucrării datorită acţiunilor atmosferice şi a apei şi să îndepărteze zăpada şi gheaţa.  14.7. Dacă nerespectarea de către Antreprenor a prevederilor oricărui regulament sau hotărâri ale autorităţilor administraţiei publice locale sau ale altor organe locale, legal constituite, şi care au caracter obligatoriu la executarea lucrărilor, provoacă pagube pentru Beneficiar, acesta va fi despăgubit de Antreprenor în mărimea sumei prejudiciului.  14.8. Dacă motivele constrângerii sau ale întreruperii sunt imputabile uneia dintre părţile contractante, atunci cealaltă parte poate emite pretenţii privind despăgubirea pentru daunele intervenite şi care pot fi dovedite.  14.9. Beneficiarul nu va fi responsabil pentru nici un fel de daune-interese, compensaţii plătibile conform prevederilor legale, în privinţa sau ca urmare a unui accident sau prejudiciu adus unui muncitor sau altei persoane angajate de Antreprenor, cu excepția unui accident sau prejudiciu rezultând din vina Beneficiarului, a agenţilor sau a angajaţilor acestora.  **15. RECLAMAŢII ŞI SANCŢIUNI**  15.1. Toate lucrările contractate vor fi finalizate de Antreprenor și recepţionate de Beneficiar în cadrul termenului convenit de parți potrivit punctului 4.1., sub sancţiunea aplicării unor penalitați de întârziere în cuantum de: \_\_\_\_\_\_\_\_ %/ zi din valoarea restului de executat dar nu mai mult de \_\_\_\_\_\_\_\_% din suma totală a prezentului contract, în conformitate cu prevederile Codului civil al Republicii Moldova nr. 1107/2002, în situația epuizării duratei de execuţie, pentru fiecare zi de întârziere, de la data scadenței obligaţiei Antreprenorului și până la data îndeplinirii efective a obligaţiei de finalizare a lucrărilor contractate, potrivit graficului de execuție.  15.2. Beneficiarul va notifica Antreprenorul în scris cu privire la deducerea acestor penalități și modul de calcul.  15.3. Plata sumelor datorate de către Beneficiar se efectuează după achitarea de către Antreprenor a sumelor datorate. La solicitarea Antreprenorului, Beneficiarul are dreptul să deducă penalitățile calculate din plăți, în conformitate cu actele normative, notificând Antreprenorul în scris cu privire la deducerea acestor penalități și modul de calcul.  15.4. Antreprenorul nu datorează penalități de întârziere atunci când întârzierile sunt urmare a lipsei frontului de lucru, datorate culpei Beneficiarului. În această ipoteză termenul de execuţie ce curge împotriva Antreprenorului va fi prelungit cu durata acestui impediment, constatat în scris de către părți și încheierea unui acord adiţional la contract.  15.5. Pentru refuzul de a executa lucrările prevăzute în prezentul contract, Antreprenorul suportă o penalitate în valoare de \_\_\_\_\_ % din prețul contractului, în conformitate cu prevederile Codului civil al Republicii Moldova nr. 1107/2002.  15.6. În cazul în care Beneficiarul, din vina sa exclusivă, nu își onorează obligația de plată a facturii în termenul prevăzut la punctul 3.3, Antreprenorul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile Legii nr. 66/2025 privind combaterea întârzierii în executarea obligațiilor de plată în temeiul contractelor încheiate între profesionaliști sau între profesioniști și autoritățile publice.  15.7. Beneficiarul nu va fi responsabil pentru nici un fel de daune-interese, compensaţii plătibile conform prevederilor legale, în privinţa sau ca urmare a unui accident sau prejudiciu adus unui muncitor sau altei persoane angajate de Antreprenor, cu excepţia unui accident sau prejudiciu rezultând din vina Beneficiarului, a agenţilor sau a angajaţilor acestora.  **16. GARANŢIA DE BUNĂ EXECUŢIE A CONTRACTULUI**  16.1. Antreprenorul va furniza Beneficiarului, în termen de 5 zile lucrătoare de la data semnării contractului, o garanţie de bună execuţie constituită conform actelor normative, pentru realizarea corespunzătoare a contractului, în cuantumul solicitat în anunțul de participare.  16.2. Cuantumul garanţiei de bună execuţie a contractului reprezintă \_\_\_\_\_ % din valoarea de deviz a contractului de achiziţii publice şi se va constitui fie:  a) prin virament bancar sau printr-un instrument de garantare, emis, în condiţiile legii, de o societate bancară, care devine anexă la contract. Garanţia trebuie să fie irevocabilă. Instrumentul de garantare trebuie să prevadă că plata garanţiei se va executa necondiţionat, respectiv la prima cerere a Beneficiarului, pe baza declaraţiei acestuia cu privire la culpa persoanei garantate, sau  b) reţineri succesive din sumele datorate pentru facturi parţiale, într- un cont disponibil distinct. Suma iniţială care se va depune de către Antreprenor, nu trebuie să fie mai mică de 0,5% din valoarea de deviz a contractului.  16.3. În cazul în care pe parcursul executării contractului, se suplimentează valoarea acestuia, Antreprenorul are obligaţia de a completa garanţia de bună execuţie în corelaţie cu noua valoare de deviz a contractului de achiziţie publică. În situaţia executării garanţiei de bună execuţie, parţial sau total, Antreprenorul are obligaţia de a reîntregi garanţia în cauză raportat la restul rămas de executat.  16.4. Antreprenorul se va asigura că garanţia de bună execuţie este valabilă și acoperă terminii stabiliți de Codul urbanismului și construcțiilor al Republicii Moldova nr. 434/2023. Dacă termenii garanţiei de bună execuţie specifică data de expirare a acesteia, Antreprenorul va prelungi valabilitatea garanţiei de bună execuţie, cu 20 de zile înainte de data de expirare a acesteia.  16.5. Beneficiarul va executa garanţia de bună execuţie, în eventualitatea în care:  a) oricând pe parcursul îndeplinirii contractului, în limita prejudiciului creat, în conformitate cu actele normative;  b) Antreprenorul nu reuşeşte să prelungească valabilitatea garanţiei de bună execuţie, aşa cum este prevăzut la pct. 16.4., sau să completeze garanţia de bună execuţie aşa cum este prevăzut la pct. 16.3, situaţii în care Beneficiarul poate revendica întreaga valoare a garanţiei de bună execuţie.  16.6. Anterior emiterii unei pretenţii asupra garanţiei de bună execuţie, Beneficiarul are obligaţia de a notifica atât Antreprenorul cât şi emitentul instrumentului de garantare pretenţia sa, precizând obligaţiile care nu au fost respectate şi modul de calcul al prejudiciului în cazul nesoluționării pretențiilor.  16.7. Restituirea garanţiei de bună execuţie a contractului se va face în conformitate cu prevederile Codul urbanismului și construcțiilor al Republicii Moldova nr. 434/2023.   1. **SOLUŢIONAREA LITIGIILOR**   17.1. Beneficiarul și Antreprenorul vor face eforturi pentru a rezolva pe cale amiabilă orice neînţelegere sau litigiu care se poate ivi intre ei, în cadrul sau în legătură cu îndeplinirea Contractului.  17.2. În ipoteza în care părţile nu reusesc o soluţionare amiabila în termen de \_\_\_\_\_ zile, fiecare dintre acestea poate solicita ca litigiul să se soluţioneze de către instantele judecătoreşti competente.  17.3. În cazul litigiilor privind calitatea şi proprietăţile materialelor de construcţie, procedurile de verificare, corectitudinea efectuării probelor, a utilajelor de construcţie folosite, fiecare parte poate, după o înştiinţare prealabilă a celeilalte părţi, să solicite verificarea, măsurarea și testarea, conform normativelor. Costurile cercetărilor efectuate le suportă partea a cărei culpă a fost dovedită.  **18. REZOLUȚIUNEA CONTRACTULUI**  18.1. Antreprenorul poate cere rezoluțiunea contractului, dacă:  a) Beneficiarul nu-şi îndeplineşte o obligaţie care este în sarcina sa şi prin aceasta pune Antreprenorul în situaţia de a nu putea executa lucrarea;   1. b) Beneficiarul nu onorează o plată scadentă mai mult de 3 luni;  * c) Beneficiarul notifică Antreprenorul că datorită unor conjuncturi economice din motive neimputabile Beneficiarului, este în imposibilitate de a continua îndeplinirea obligaţiunilor contractuale.   1. 18.2. Beneficiarul poate cere rezoluțiunea contractului, dacă: * a) Antreprenorul se află în incapacitate de plată, lichidare sau bunurile acestuia sunt subsechestru; * b) Antreprenorul nu începe lucrările fără să aibă un motiv justificat sau nu reia lucrările suspendate, în termenul stabilit de la primirea dispoziţiei scrise de începere/reîncepere a lucrărilor; * c) Antreprenorul nu a îndepărtat materialele necorespunzătoare de pe şantier sau nu a refăcut o lucrare în termenul stabilit de către beneficiar; * d) Antreprenorul nu furnizează/menține garanția de bună execuție în condițiile solicitate prin prezentul contract; * e) Antreprenorul notifică Beneficiarul că datorită unor conjuncturi economice din motive neimputabile Antreprenorului, este în imposibilitate de a continua îndeplinirea obligaţiunilor contractuale. * 18.3. Contractul poate fi reziliat cu efecte depline, după acordarea unui preaviz de 15 zile. Dacă înainte de expirarea termenului de preaviz, situațiile invocate ca motiv al rezilierii sunt remediate, înștiințarea încetează să aibă efect, iar partea solicitantă nu va mai fi îndreptățită să rezilieze contractul.   1. 18.4. Contractul se consideră rezolvit, dacă partea contractantă va comunica în scris celeilalte părţi contractante în termen de 15 zile motivele indicate la punctele 18.1. şi 18.2. din prezentul contract.   2. 18.5. Beneficiarul, în caz de rezoluțiunea contractului, va convoca comisia de recepţie care va efectua recepţia cantitativă şi calitativă a lucrărilor executate, în maximum 15 zile de la data rezoluțiunii contractului.   3. 18.6. În cazul rezoluțiunii contractului, Beneficiarul va întocmi situaţia lucrărilor efectiv executate, inventarul materialelor, utilajelor şi lucrărilor provizorii, după care se vor stabili sumele care urmează să le plătească în conformitate cu prevederile contractului, precum şi daunele pe care trebuie să le suporte Antreprenorul din vina căruia s-a rezolvit contractul.   4. 18.7. După rezoluțiunea contractului, Beneficiarul poate continua execuţia lucrărilor cu respectarea prevederilor legale.   5. 18.8. Cazuri specifice de încetare a contractului de achiziţii publice:   6. Beneficiarul are dreptul de a rezolvi unilateral un contract de achiziţii publice în perioada de valabilitate a acestuia în una dintre următoarele situaţii:   7. a) contractantul se afla, la momentul atribuirii lui, în una dintre situaţiile care ar fi determinat excluderea sa din procedura de atribuire potrivit art. 19 al Legii nr. 131/2015 privind achizițiile publice;   8. b) contractul a făcut obiectul unei modificări substanțiale care necesita o nouă procedură de achiziție publică în conformitate cu art. 76 al Legii nr. 131/2015 privind achizițiile publice;   c) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor ce rezultă din Legea nr. 131/2015 privind achizițiile publice și/sau tratatele internaţionale la care Republica Moldova este parte, care a fost constatată printr-o decizie a unei instanțe judecătorești naționale sau, după caz, internaționale.  **19. DISPOZIȚII FINALE**  19.1. Părţile contractante au dreptul, pe durata îndeplinirii și valabilității contractului să convină asupra modificării clauzelor contractului, prin acord adiţional, în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului. Modificările şi completările la prezentul contract sunt valabile doar în cazul în care au fost perfectate în scris şi au fost semnate de ambele Părţi, conform actelor normative.  19.2. Nici una dintre Părţi nu are dreptul să transmită obligaţiile şi drepturile sale stipulate în prezentul contract unor terţe persoane, fără acordul în scris al celeilalte părţi.  19.3. Prezentul contract este întocmit în limba de română, în două exemplare de valoare juridică egală, câte un exemplar pentru Beneficiar și Antreprenor.  19.4. Prezentul contract reprezintă acordul de voinţă al ambelor părţi, se consideră semnat la data aplicării ultimei semnături de către una dintre părți, este încheiat și înregistrat (după caz) conform prevederilor legale şi intră în vigoare la data notificării Beneficiarului cu privire la începerea activităţii Antreprenorului, fiind valabil până la îndeplinirea integrală și corespunzătoare a obligaţiilor de către ambele părţi.  19.5. Contractul operează valabil între parți, potrivit legii, ofertei și documentatiei de atribuire, de la data intrării sale în vigoare și până la epuizarea convențională sau legală a oricărui efect pe care îl produce.   1. **PARTEA CE ȚINE DE CONDIȚIILE**   **SPECIALE A CONTRACTULUI**  *(LA NECESITATE)*      **RECHIZITELE JURIDICE, POŞTALE ŞI DE PLĂŢI ALE PĂRŢILOR**   |  |  | | --- | --- | | **BENEFICIAR** | **ANTREPRENOR** | | Adresa poştală: | Adresa poştală: | | Telefon: | Telefon: | | Cod fiscal: | Cod fiscal: | | Banca: | Banca: | | Cod IBAN: | Cod IBAN: |     **SEMNĂTURILE PĂRŢILOR**   |  |  | | --- | --- | | **BENEFICIAR** | **ANTREPRENOR** | |  |  | | „\_\_\_”\_\_\_\_\_\_\_\_\_20\_\_ | „\_\_\_”\_\_\_\_\_\_\_\_\_20\_\_”. | |